Na temelju članka 54. stavka 1. Zakona o ustanovama (NN 76/93, 29/97, 47/99, 35/08, 127/19) te članka 98. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14, 7/17, 68/18, 98/19), Školski odbor Osnovne škole Tučepi uz prethodnu suglasnost Splitsko-dalmatinske županije (KLASA: 021-04/21-02/0033, URBROJ: 2181/1-01-21-1 od 20. veljače 2021. godine) na sjednici održanoj **08. travnja 2021. godine** donosi:

**IZMJENE I DOPUNE STATUTA**

**OSNOVNE ŠKOLE TUČEPI**

**Članak 1.**

U Statutu Osnovne škole Tučepi (KLASA: 012-03/19-01/01, URBROJ: 2147/06-1-02-19-01 od 05. 07. 2019. godine) u članku 56. stavku 2. riječi: „ured državne uprave“ zamjenjuju se riječima:“ upravno tijelo županije nadležno za poslove obrazovanja.“

**Članak 2.**

U članku 58. stavku 1. točka 12. briše se.

U istom članku stavku 1. točka 13. mijenja se i glasi:

„- uz suglasnost osnivača odlučuje o:

- stjecanju, opterećivanju ili otuđivanju pokretne imovine čija je pojedinačna vrijednost veća od 100.000,00 kuna,   
 - stjecanju, opterećivanju ili otuđenju nepokretne imovine odlučuje uz prethodnu suglasnost osnivača, bez obzira na vrijednost nepokretne imovine,

- promjeni djelatnosti Škole,

- raspodjeli dobiti u skladu s posebnom odlukom osnivača,

- promjeni naziva i sjedišta Škole,

- statusnim promjenama Škole.

**Članak 3.**

U članku 75. stavku 1. točki 1. riječi: „radnom odnosu“ zamjenjuju se riječju: „radu“.

U točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa.“

**Članak 4.**

Članak 78. mijenja se i glasi:„ U postupku odlučivanja o razrješenju ravnatelja temeljem članka 75. stavka 1. točaka 3. i 4. te članka 76. ovog statuta, članovi Školskog odbora obvezni su utvrditi postojanje razloga i činjenica za razrješenje.„

**Članak 5.**

Članak 79. mijenja se i glasi: “O prijedlogu za razrješenje ravnatelja članovi Školskog odbora odlučuju tajnim glasovanjem.“

**Članak 6.**

Članak 80. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

**Članak 7.**

U članku 86. podstavak 5. i riječi:

„- usklađuje i donosi okvirni vremenik pisanih provjera na prijedlog učitelja,“ briše se.

**Članak 8.**

U članku 94. stavku 2. riječi: „ureda državne uprave “zamjenjuju se riječima: „upravnog tijela županije nadležnog za poslove obrazovanja.“

U članku 94. stavku 3. riječi: „ured državne uprave u županiji nadležan za poslove obrazovanja “zamjenjuju se riječima: „ upravno tijelo županije nadležno za poslove obrazovanja.“

**Članak 9.**

U članku 95. stavku 2. riječi: „ureda državne uprave“ zamjenjuju se riječima: „upravnog tijela županije nadležnog za poslove obrazovanja.“

**Članak 10.**

Članak 150. mijenja se i glasi :“ Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.“

**Članak 11.**

U članku 157. riječi: „ured državne uprave“ zamjenjuju se riječima: „ upravno tijelo županije nadležno za poslove obrazovanja.“

**Članak 12.**

Ove Izmjene i dopune Statuta stupaju na snagu osmog dana od dana objave na oglasnoj ploči Škole.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sanja Nizić

Ove Izmjene i dopune Statuta Osnovne škole Tučepi objavljene su na oglasnoj ploči Škole dana 08. travnja 2021. godine i stupile su na snagu 16. travnja 2021. godine.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Damir Jukić

KLASA: 012-03/21-01/02

URBROJ: 2147/06-1-02-21-01